เหมราชขายที่2พันไร่ทุบสถิติยอดเพิ่ม39%
&#8220;เหมราช&#8221; ทุบสถิติ ปี 2555 ขายที่ดินได้ 2,317 ไร่ เพิ่มขึ้น 39% จากปีก่อนลูกค้ารถยนต์หนุน
8 ม.ค. 2556

“เหมราช” ทุบสถิติ ปี 2555 ขายที่ดินได้ 2,317 ไร่ เพิ่มขึ้น 39% จากปีก่อนลูกค้ารถยนต์หนุน
นายเดวิด นาร์โดน กรรมการผู้จัดการ บริษัท เหมราชพัฒนาที่ดิน (HEMRAJ) เปิดเผยว่าตลอดปี 2555 ที่ผ่านมา บริษัทสามารถขายที่ดินได้จำนวน 2,317 ไร่ ทำสถิติสูงสุดใหม่ และเพิ่มขึ้นประมาณ 39% จากปี 2554 
บริษัทสามารถขายที่ดินให้ให้กับ ลูกค้าใหม่ 80 ราย และอีก 35 ราย เป็นลูกค้าเดิมที่ซื้อที่ดินของบริษัทอยู่แล้ว 
อย่างไรตามลูกค้าที่เข้ามาซื้อที่ดินนั้นสัดส่วน 46% เป็นลูกค้าจากประเทศญี่ปุ่น และกว่า 30% เป็นลูกค้าในกลุ่มอุตสาหกรรมรถยนต์
“ปีที่ผ่านมานี้ ถือเป็นปีสำคัญของเรา ในการขยายกิจการด้านนิคมอุตสาหกรรมออกไปในหลายๆ พื้นที่และกลุ่มอุตสาหกรรมอื่นๆ ก็เติบโตดีขึ้น ซึ่งจะสนับสนุนให้ธุรกิจของบริษัทเติบโตดีขึ้นในอนาคต ” นายเดวิด กล่าว
สำหรับโครงการโรงไฟฟ้าเก็คโค่วัน ที่ได้เริ่มผลิตกระแสไฟฟ้าตั้งแต่เดือน ส.ค.ที่ผ่านมา จะช่วยเพิ่มสัดส่วนรายได้ที่มีความสม่ำเสมอในระยะยาวของบริษัท
หุ้นเหมราชปิดตลาด 3.18 บาท เพิ่มขึ้น 0.06 บาท